ai4bharat/Pralekha huggingface dataset:
যুবওক্রীড়াবিষয়কমন্ত্রক
নেহরু যুব সংগঠন কলকাতায় কাশ্মীরী যুব বিনিময় কর্মসূচি আয়োজন করবে
কলকাতা, ১৭ সেপ্টেম্বর, ২০১৮
নেহরু যুব কেন্দ্র সংগঠনের পশ্চিমবঙ্গ শাখা আগামী ১৮ থেকে ২২ তারিখ পর্যন্ত কলকাতায় কেন্দ্রীয় স্বরাষ্ট্র মন্ত্রকের সহযোগিতায় কাশ্মীরী যুব বিনিময় কর্মসূচির আয়োজন করছে। কলকাতা সংলগ্ন আনন্দপুর চৌবাঘায় হেরিটেজ স্কুল সংলগ্ন রামচন্দ্র মিশন আশ্রমে এই কর্মসূচির আয়োজন করা হচ্ছে। সংগঠনের পশ্চিমবঙ্গ শাখার নির্দেশক শ্রী নবীন কুমার নায়েক সোমবার কলকাতায় একথা জানান। তিনি আরও জানান যে, আগামীকাল সকাল ১১টায় এই কর্মসূচির উদ্বোধনী অনুষ্ঠান। অনুষ্ঠানে রাজ্যের গ্রাহক বিষয়ক দপ্তরের মন্ত্রী শ্রী সাধন পান্ডে এবং পিআইবি কলকাতার অতিরিক্ত মহানির্দেশক শ্রীমতী জেন নামচু উপস্থিত থাকবেন।
এই কর্মসূচিতে ১৮ থেকে ২২ বছর বয়সী মোট ১৩২ জন যুবক-যুবতী অংশ নিচ্ছেন। এরা জম্মু ও কাশ্মীরের অনন্তনাগ, কুপওয়াড়া, বারামুলা, বদগাম, শ্রীনগর এবং পুলওয়ামা জেলার বাসিন্দা। এ ধরণের কর্মসূচি আয়োজনের উদ্দেশ্য হ’ল – দেশের ঐক্য ও সংহতি, একতা ও শান্তির বার্তাবাহক হিসাবে এই যুবক-যুবতীদের সচেতন ও সংবেদনশীল করে তোলা। এই যুবক-যুবতীরা কলকাতার বিভিন্ন সাংস্কৃতিক, ঐতিহাসিক ও ধর্মীয় স্থান ঘুরে দেখার পাশাপাশি গুরুত্বপূর্ণ শিল্প সংস্থা ও শিক্ষা প্রতিষ্ঠানগুলিতেও যাবেন।
নেহরু যুব কেন্দ্র সংগঠনের পক্ষ থেকে আগামীদিনগুলিতে উত্তর-পূর্ব যুব বিনিময় কর্মসূচিরও আয়োজন করা হবে। এই ধরণের কর্মসূচির আওতায় যুবরা দেশের বিভিন্ন জায়গায় যাবেন এবং সেখানকার আর্থ-সামাজিক উন্নয়ন, ঐতিহ্য, ভাষা ও মানুষের দৈনন্দিন জীবনযাত্রার বিষয়ে অবগত হওয়ার সুযোগ পাবেন।
CG/BD/SB…
(Visitor Counter : 69
কৃষিমন্ত্রক
কোভিড-১৯ এর লকডাউনের কারণে কৃষকদের ঋণ পরিশোধের বাড়তি সুবিধে দিল সরকার
নতুনদিল্লি, ৩০ মার্চ, ২০২০
কোভিড-১৯ মহামারী আটকাতে দেশ জুড়ে প্রতিরোধমূলক নিয়ন্ত্রণ ব্যবস্থা চলায় সরকার ব্যাংকগুলিকে ২% হারে সুদে সরকারি আর্থিক সাহায্য এবং কৃষকদের দ্রুত ঋণ পরিশোধ উৎসাহব্যাঞ্জক সুবিধে ৩% হারে ছাড়ের সুবিধের সময়সীমা বাড়িয়ে দিয়েছে। এই সুযোগ আগামী ৩১শে মে পর্যন্ত জারী থাকবে। যেসব কৃষক ব্যাঙ্ক থেকে ৩ লক্ষ টাকা শস্য ঋণ পেয়েছেন, তাঁদের মধ্যে যাঁদের ঋণ পরিশোধের সময়সীমা ১ মার্চ থেকে ৩১মে-র মধ্যে রয়েছে, তাঁরা এই সুবিধে পাবেন।
যাতায়াতে নিয়ন্ত্রণ জারী থাকায় অনেক কৃষকই ব্যাঙ্কের শাখায় গিয়ে ঋণ পরিশোধের অর্থ জমা দিতে পারছেন না। অনেকে সময়মত ফসলও বিক্রি করতে পারছেন না। যারা স্বল্প সময়ের জন্য শস্য ঋণ নিয়েছিলেন, এই সময়ে তাঁদের ঋণ পরিশোধের কথা থাকলেও তাঁরা সমস্যায় পড়েছেন।
এই বিষয়গুলি বিবেচনা করে সরকার সিদ্ধান্ত নিয়েছে ৩১ মে পর্যন্ত সুদের উপর সরকারি আর্থিক সহায়তা এবং দ্রুত ঋণ পরিশোধের উৎসাহবর্ধক ছাড়ের সুযোগ দেওয়া হবে। যেসব কৃষক স্বল্প সময়ের জন্য ৩ লক্ষ টাকা পর্যন্ত শস্য ঋণ নিয়েছেন, তাঁদের মধ্যে, যাঁদের ৩১ মের মধ্যে ঋণ শোধ করতে হবে তাঁরা কোন জরিমানা ছাড়াই বার্ষিক ৪% সুদের হারে এই ঋণ পরিশোধ করতে পারবেন।
সরকার কৃষকদের বিশেষ সুবিধেযুক্ত শস্য ঋণ ব্যাঙ্কের মাধ্যমে দিয়ে থাকে। যেখানে কৃষকরা সর্বোচ্চ ৩ লক্ষ টাকা বার্ষিক ৪% সুদে ঋণ পেতে পারেন। এরজন্য ব্যাংকগুলি বার্ষিক ২% হারে সুদের উপর সরকারি আর্থিক সহায়তা পায়। কৃষকরা সময় মত ঋণ শোধ করলে ৩% হারে অতিরিক্ত সুবিধে পেয়ে থাকেন।
CG/CB
(Visitor Counter : 161
স্বাস্থ্যওপরিবারকল্যাণমন্ত্রক
“২০২০-র মধ্যে চিরতরে দূর করা যাক” : চলতি বছরের শেষ নাগাদ কোভিড সংক্রমণের গতি রোধ করতে প্রধানমন্ত্রীর জনআন্দোলন সফলভাবে রূপায়ণের জন্য দিল্লির প্রশংসা করলেন ডাঃ হর্ষবর্ধন
নয়াদিল্লি, ০৫ নভেম্বর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন আজ দিল্লির উপ-রাজ্যপাল শ্রী অনীল বাইজল, স্বাস্থ্য মন্ত্রী শ্রী সত্যেন্দ্র কুমার জৈন এবং উচ্চ পদস্থ আধিকারিকদের সঙ্গে মতবিনিময় করেছেন । প্রধানমন্ত্রীর জনআন্দোলন সফল করে তোলার জন্য দিল্লি সরকার সাধারণ মানুষকে মাস্কের ব্যবহার, দৈহিক দূরত্ব বজায় রাখা ও বারবার হাত পরিষ্কার রাখার মতো বিষয়গুলিকে সচেতন করে তোলার যে উদ্যোগ নিয়েছে, তিনি তার প্রশংসা করেন। ডাঃ হর্ষবর্ধন কোভিড সঙ্কট কার্যকরভাবে মোকাবিলায় সরকারের বিভিন্ন উদ্যোগের উল্লেখ করেন। তিনি জানান, দিল্লির উত্তর, মধ্য, উত্তর-পূর্ব, পূর্ব, উত্তর-পশ্চিম ও দক্ষিণ-পূর্ব জেলাগুলিতে সংক্রমণের হার এখনও বেশি। এজন্য তিনি নমুনা পরীক্ষার হার বাড়ানো এবং সংক্রমণ প্রতিরোধে কার্যকর ব্যবস্থা গ্রহণের নির্দেশ দেন।
ডাঃ হর্ষবর্ধন এক পরিসংখ্যান দিয়ে বলেন, বর্তমানে ভারতে সুস্থতার হার ৯২ শতাংশের বেশি। অন্যদিকে, দিল্লিতে এই হার ৮৯ শতাংশ। একইভাবে, জাতীয় স্তরে করোনাজনিত কারণে মৃত্যু হার যেখানে ১.৪৯ শতাংশ, তুলনায় দিল্লিতে হার ১.৭১ শতাংশ। কোভিড টিকাকরণ প্রসঙ্গে তিনি জানান, আগামী বছরের মাঝামাঝি নাগাদ স্বাস্থ্য কর্মীদের পাশাপাশি, ২০-২৫ কোটি ভারতীয়কে টিকা দেওয়ার ব্যাপারে সরকার অঙ্গীকারবদ্ধ।
ন্যাশনাল সেন্টার ফর ডিজিস কন্ট্রোলের নির্দেশক ডঃ সুজিত সিং বলেন, আসন্ন উৎসবের সময় এবং শীতের মরশুমে দিল্লির স্বাস্থ্য কর্তৃপক্ষকে আরও বেশি সজাগ থাকতে হবে। এজন্য তিনি কোভিড-১৯ রোগীদের গুণগতমানের চিকিৎসা পরিষেবা প্রদানের বিভিন্ন দিক খতিয়ে দেখার জন্য চিকিৎসা বিশেষজ্ঞদের নিয়ে একটি দল গঠনের পরামর্শ দেন।
পর্যালোচনা বৈঠকে কেন্দ্রীয় স্বাস্থ্য সচিব শ্রী রাজেশ ভূষণ বলেন, করোনায় আক্রান্তদের সংস্পর্শে আসা ব্যক্তিদেরকে ৭২ ঘন্টার মধ্যে চিহ্নিত করতে হবে, যাতে সংক্রমণ আরও ছড়ানোর আগেই তাঁদের চিকিৎসা পরিষেবার আওতায় নিয়ে আসা যায়। তিনি দিল্লি প্রশাসনকে প্রয়োজন-ভিত্তিতে প্রতিরক্ষা বিভাগের হাসপাতালে স্থানান্তরিত করার এবং সঙ্কটাপন্ন রোগীদের আইসিইউ পরিষেবা প্রদানের পরামর্শ দেন। বৈঠকে দিল্লির মুখ্যসচিব শ্রী বিজয় কুমার দেব, স্বাস্থ্য বিষয়ক অতিরিক্ত সচিব শ্রীমতী আরতী আহুজা ও মন্ত্রকের উচ্চ পদস্থ আধিকারিকরা অংশ নেন।
CG/BD/SB
(Visitor Counter : 82
কেন্দ্রীয়লোকসেবাআয়োগ
চলতি বছরের জানুয়ারি মাসে ইউপিএসসি পরিচালিত নিয়োগের ফলাফল চূড়ান্ত
নতুন দিল্লি, ১৮ ফেব্রুয়ারি, ২০২২
চলতি বছরের জানুয়ারি মাসে ইউনিয়ন পাবলিক সার্ভিস কমিশন  পরিচালিত নিম্নলিখিত নিয়োগের ফলাফল চূড়ান্ত করা হয়েছে। উত্তীর্ণ যোগ্য প্রার্থীদের ডাক যোগের মাধ্যমে এই বিষয়ে জানানো হবে। আরও বিস্তারিত জানতে ক্লিক করুন নিম্নলিখিত লিঙ্কে –
https://static.pib.gov.in/WriteReadData/specificdocs/documents/2022/feb/doc202221816701.pdf
CG/SS/SKD/
(Visitor Counter : 83
অর্থমন্ত্রক
প্রধানমন্ত্রী মুদ্রা যোজনার সূচনার সময় থেকে ব্যাঙ্ক, ব্যাঙ্ক বহির্ভূত আর্থিক প্রতিষ্ঠান এবং মাইক্রো ফিনান্স প্রতিষ্ঠানগুলি ২৮ কোটি ৬৮ লক্ষেরও বেশি আবেদনের ক্ষেত্রে ১৪ কোটি ৯৬ লক্ষ টাকা ঋণ সহায়তা দিয়েছে
নয়াদিল্লি, ০৭ এপ্রিল, ২০২১
অর্থ মন্ত্রক সমাজের প্রান্তিক মানুষের আর্থিক অন্তর্ভুক্তিকরণ এবং আর্থ-সামাজিক দিক থেকে উপেক্ষিত শ্রেণীর মানুষের কল্যাণে অঙ্গীকারবদ্ধ। নতুন শিল্পোদ্যোগী থেকে কঠোর পরিশ্রমী কৃষক সহ সংশ্লিষ্ট সকলের কাছে আর্থিক সুযোগ-সুবিধা পৌঁছে দিতে মন্ত্রক একাধিক উদ্যোগ নিয়েছে। এর উদ্দেশ্য হ’ল – লক্ষ লক্ষ মানুষের স্বপ্ন ও প্রত্যাশা পূরণ তথা আত্মনির্ভর করে তোলা।
প্রধানমন্ত্রী ২০১৫’র ৮ এপ্রিল প্রধানমন্ত্রী মুদ্রা যোজনা -র সূচনা করেন। এই কর্মসূচির মাধ্যমে কর্পোরেট বহির্ভূত, কৃষি বহির্ভূত ক্ষুদ্র ও ছোট শিল্পোদ্যোগগুলিকে ১০ লক্ষ টাকা পর্যন্ত ঋণ সহায়তা দেওয়া হয়। এই কর্মসূচির ষষ্ঠ বার্ষিকীতে অর্জিত সাফল্যগুলি এক ঝলকে দেখে নেওয়া যাক।
মুদ্রা যোজনা কেন?
ভারত এক নবীন দেশ, যেখানে উৎসাহ ও প্রত্যাশার বিরাম নেই। তাই, ভারতের অগ্রগতির বীজ বপণ করে তা প্রস্ফুটিত করার জন্য যুবসমাজের সৃজনশীল উদ্ভাবনগুলির যথাযথ বিকাশে অনুকূল পরিবেশ গড়ে তোলা অত্যন্ত জরুরি। দেশে অর্থনৈতিক ব্যবস্থায় বর্তমান ঘাটতিগুলি নতুন প্রজন্মের উদ্ভাবনী শক্তির মাধ্যমে নিরসনে জাতীয় গণতান্ত্রিক জোট সরকার তার প্রথম বাজেটেই প্রধানমন্ত্রী মুদ্রা যোজনা শুরু করার কথা ঘোষণা করে।
মুদ্রা যোজনা কিভাবে পরিচালিত হয়?
এই কর্মসূচির আওতায় তফশিলভুক্ত বাণিজ্যিক ব্যাঙ্ক, আঞ্চলিক গ্রামীণ ব্যাঙ্ক, ছোট অর্থ সহায়তা ব্যাঙ্ক, ব্যাঙ্ক বহির্ভূত আর্থিক প্রতিষ্ঠান ও মাইক্রো ফিনান্স প্রতিষ্ঠানগুলির মাধ্যমে বন্ধকীমুক্ত ১০ লক্ষ টাকা পর্যন্ত ঋণ সহায়তা দেওয়া হয়ে থাকে। উৎপাদন, ব্যবসা-বাণিজ্য, পরিষেবা এবং কৃষির সঙ্গে যুক্ত সহযোগী ক্ষেত্র থেকে উপার্জনের জন্য এই ঋণ সহায়তা দেওয়া হয়। শিশু, কিশোর ও তরুণ – এই তিনটি ক্ষেত্রে মুদ্রা ঋণ সহায়তা দেওয়া হয়ে থাকে।
• শিশু কর্মসূচিতে ৫০ হাজার টাকা পর্যন্ত।
• কিশোর কর্মসূচিতে ৫০ হাজার টাকা থেকে ৫ লক্ষ টাকা পর্যন্ত।
• তরুণ ৫ লক্ষ টাকা থেকে ১০ লক্ষ টাকা পর্যন্ত।
নবীন প্রজন্মের যুবাদের মধ্যে শিল্পোদ্যোগীতার মানসিকতা গড়ে তুলতে শিশু, কিশোর ও তরুণ কর্মসূচির মাধ্যমে বিশেষ অগ্রাধিকার দেওয়া হচ্ছে।
মুদ্রা যোজনার সাফল্য 
• যোজনার সূচনার সময় থেকে ২৮ কোটি ৬৮ লক্ষেরও বেশি আবেদনের ক্ষেত্রে ১৪ লক্ষ ৯৬ হাজার কোটি টাকারও বেশি ঋণ সহায়তা দেওয়া হয়েছে।
• ২০২০-২১ এ যোজনার মাধ্যমে ৪ কোটি ২০ লক্ষ ঋণ আবেদন মঞ্জুর করা হয়েছে।
• প্রতিটি আবেদনের ক্ষেত্রে গড় ঋণ সহায়তার পরিমাণ প্রায় ৫২ হাজার টাকা।
• শিশু কর্মসূচির মাধ্যমে ৮৮ শতাংশ ক্ষেত্রে ঋণ দেওয়া হয়েছে।
• নবীন শিল্পোদ্যোগীদের প্রায় ২৪ শতাংশ ঋণ সহায়তা।
• মহিলা শিল্পোদ্যোগীদের ৬৮ শতাংশ ক্ষেত্রে ঋণ সহায়তা।
• তপশিলি জাতি, উপজাতি ও অন্যান্য অনগ্রসর শ্রেণীর জন্য প্রায় ৫১ শতাংশ ক্ষেত্রে ঋণ সহায়তা।
• তপশিলি জাতি ও উপজাতির মানুষের জন্য ২২.৫৩ শতাংশ ঋণ সহায়তা।
• সংখ্যালঘু সম্প্রদায়ের মানুষকে প্রায় ১১ শতাংশ ক্ষেত্রে ঋণ সহায়তা।
• কেন্দ্রীয় শ্রম ও কর্মসংস্থান মন্ত্রকের সমীক্ষা অনুযায়ী ২০১৫-২০১৮ পর্যন্ত প্রধানমন্ত্রী মুদ্রা যোজনার মাধ্যমে অতিরিক্ত ১ কোটি ১২ লক্ষ কর্মসংস্থান। এর মধ্যে ৬৯ লক্ষ লক্ষ বা ৬২ শতাংশ ক্ষেত্রে মহিলাদের কর্মসংস্থান হয়েছে।
CG/BD/SB
(Visitor Counter : 210
কৃষিমন্ত্রক
দেশজুড়ে কৃষি পণ্যের বাজার তৈরি
নয়াদিল্লি, ০৩ জুলাই, ২০১৯
বিগত ২০১৬ সালের ১৪ই এপ্রিল সরকার অনলাইনে জাতীয় কৃষি বাজার ই-ন্যাম প্রকল্প চালু করে। এই প্রকল্পের উদ্দেশ্য হল, কৃষকরা যাতে তাদের উৎপাদিত ফসলের যথাযথ দাম পান তা নিশ্চিত করতে অনলাইনে স্বচ্ছ প্রতিযোগিতামূলক প্রক্রিয়ায় মূল্য নির্ধারণ করা। এই প্রকল্পের আওতায় ২৫ জুন পর্যন্ত ১,৬৪,৪৭,৯২৪ জন কৃষক তাঁদের নাম নথিভুক্ত করেছেন। এই সময়ের মধ্যে ই-ন্যামের মাধ্যমে ২,৫৭,৯২,৩১১.৭৬ মেট্রিকটন শস্যের বাণিজ্যিক লেনদেন হয়েছে, যার মোট আর্থিক মূল্য ৭০,৭৮৪.২৩ কোটি টাকা।
প্রাথমিক পর্যায়ে স্হানীয় মান্ডিগুলি থেকে ব্যাবসায়ীরা এই প্রকল্পের বিরেধীতা করেছিলেন। কিন্তু সচেতনতা তৈরি, প্রশিক্ষণ এবং উৎসাহ দানের মধ্যমে ই-ন্যাম প্রক্রিয়ায় ব্যাবসায়ীরা ধীরে ধীরে অংশগ্রহণ করতে শুরু করেছেন।
৩১শে মে ভারতীয় আবহাওয়া দপ্তর দীর্ঘমেয়াদী পূর্বাভাস দিয়েছে, সেই অনুয়ায়ী চলতি বছরে দক্ষিণ-পশ্চিম মৌসুমি বায়ুর প্রভাবে জুন থেকে সেপ্টেম্বরের মধ্যে বৃষ্টিপাতের পরিমাণ ৯৬ থেকে ১০৪ শতাংশ থাকার কথা।
সরকার ই-ন্যাম প্রক্রিয়ায় আন্তঃরাজ্য বাণিজ্য এবং আন্তঃ মান্ডি বাণিজ্যে উৎসাহ দিয়ে আসছে। পণ্য সামগ্রীর যথাযথ মান পরীক্ষা অনলাইনে লেনদেনের সুবিধা সহ বৈদ্যুতিনভাবে ব্যাবসার নানা সুযোগ ই-ন্যম মান্ডিগুলিতে আরও জোরদার করার জন্য রাজ্যগুলিকে পরামর্শ দেওয়া হয়েছে। লেনদেন এবং বৈদ্যুতিন প্রক্রিয়ায় বাণিজ্য মোবাইল অ্যাপের মাধ্যমে বাড়ানোর ক্ষেত্রে গুরুত্ব দেওয়া হয়েছে। কেন্দ্র এই মান্ডিগুলিতে মান নির্ধারণ, পরিকাঠামো তৈরি সহ বিনামূল্যে সফ্টওয়্যারের সুযোগ পাওয়ার বিষয়টি নিশ্চিত করেছে। নতুন পরিকাঠামোর মধ্যে থাকছে- কৃষিজাত পণ্যের পরিস্কার, মান নির্ধারণ, বাছাই এবং প্যাকেজজাত করার ব্যবস্হা। ই-ন্যামের সফল বাস্তবায়নের লক্ষ্যে এই প্রকল্পের আওতায় কৃষক, ব্যাবসায়ী সহ সংশ্লিষ্ট সকলকে নানাকরমের প্রশিক্ষণ এবং সচেতনতা কর্মসূচিতে অংশগ্রহণ নিশ্চিত করা হয়।
লোকসভায় মঙ্গলবার কৃষি এবং কৃষক কল্যাণ মন্ত্রী শ্রী নরেন্দ্র সিং তোমর এক লিখিত প্রশ্নের উত্তরে এই তথ্য জানিয়েছেন।
CG/CB/NS
(Visitor Counter : 74
মানবসম্পদবিকাশমন্ত্রক
শ্রী প্রকাশ জাভড়েকর স্মার্ট ইন্ডিয়া হ্যাকাথন, ২০১৯ -এর তৃতীয় সংস্করণের গ্র্যান্ড ফিনালের সূচনা করেছেন
খড়্গপুর, ২ মার্চ, ২০১৯
মানবসম্পদ উন্নয়ন মন্ত্রী শ্রী প্রকাশ জাভড়েকর আজ  জয়পুরের জেইসিআরসি বিশ্ববিদ্যালয়ে স্মার্ট ইন্ডিয়া হ্যাকাথন, ২০১৯ -এর তৃতীয় সংস্করণের চূড়ান্ত পর্যায়ের সূচনা করেছেন। বিশ্বের মধ্যে বৃহত্তম এই ধরণের অনুষ্ঠান হিসেবে বিবেচিত এই হ্যাকাথনের চূড়ান্ত পর্বে বা গ্র্যান্ড ফিনালেতে দেশের ৪৮টি নোডাল কেন্দ্রে দু’দিন ধরে চলবে।
স্মার্ট ইন্ডিয়া, ২০১৯-এর অন্যতম নোডাল কেন্দ্র হিসাবে আইআইটি খড়্গপুরেও দেশের বিভিন্ন অঞ্চলের ৩২টি দল অংশ নিচ্ছে। এই কেন্দ্রের জন্য প্রতিযোগিতার মূল বিষয় হিসাবে রাখা হয়েছে – ‘কৃষি-গ্রামোন্নয়ন; আধুনিক পর্যটন এবং শিক্ষা’।
সারা দেশের সমস্ত অংশগ্রহণকারী ছাত্রদের উদ্দেশে ভিডিও কনফারেন্সের মাধ্যমে শ্রী জাভড়েকর তাঁর ভাষণে বলেন, দেশের বিভিন্ন কলেজের ২ লক্ষেরও বেশি ছাত্রছাত্রী এবারের এই প্রতিযোগিতায় অংশ নিচ্ছেন, যা এক রেকর্ড। তিনি বলেন, আগামী ৩৬ ঘন্টা ধরে ৪৮টি কেন্দ্রে ১১ হাজারেরও বেশি অংশগ্রহণকারী তাঁদের চূড়ান্ত পর্যায়ের উদ্ভাবনের লক্ষ্যে কাজ করে যাবেন। মানবসম্পদ উন্নয়ন মন্ত্রী শ্রী জাভড়েকর জানান যে প্রধানমন্ত্রী শ্রী নরেন্দ্র মোদী আজ সন্ধ্যায় স্মার্ট ইন্ডিয়া হ্যাকাথনের অংশগ্রহণকারীদের উদ্দেশে ভাষণ দেবেন। শ্রী জাভড়েকর জানান যে এই হ্যাকাথন প্রতিযোগিতার দুটি পৃথক বিভাগ রয়েছে। হার্ডওয়্যার হ্যাকাথনের চূড়ান্ত পর্যায় এ বছরের জুন মাসে অনুষ্ঠিত হবে।
মানবসম্পদ উন্নয়ন মন্ত্রকের উচ্চশিক্ষা দপ্তরের সচিব শ্রী আর সুব্রহ্মনিয়মও এই অনুষ্ঠানে ভাষণ দেন। আইআইটি খড়্গপুরের অধিকর্তা অধ্যাপক পার্থপ্রতীম চক্রবর্তী, হ্যাকাথন সংগঠন কমিটির যুগ্ম চেয়ারম্যান, অধ্যাপক শৈলেন্দ্র কুমার ভার্সেনি সহ অন্যান্য বিশিষ্ট ব্যক্তিবর্গ আজ আইআইটি খড়্গপুরে উপস্থিত ছিলেন।
CG/PB/DM
(Visitor Counter : 19
মন্ত্রিসভারঅর্থনৈতিকবিষয়সংক্রান্তকমিটি
ইথানল মিশ্রিত পেট্রোল কর্মসূচির আওতায় রাষ্ট্রায়ত্ত তেল বিপণন সংস্থাগুলিকে ইথানল সংগ্রহের জন্য উপযুক্ত ব্যবস্থা গ্রহণের প্রস্তাবে মন্ত্রিসভার অনুমোদন – ২০২০-২১ ইথানল সরবরাহ বর্ষে রাষ্ট্রায়ত্ত তেল বিপণন সংস্থাগুলিকে সরবরাহের জন্য ইথানলের মূল্য সংশোধন
নয়াদিল্লি, ২৯ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে ২০২০-২১ ইথানল সরবরাহ বর্ষে  আসন্ন চিনি মরশুম ২০২০-২১শে ইথানল মিশ্রিত পেট্রোল কর্মসূচির আওতায় বিভিন্ন ধরনের আখ-ভিত্তিক কাঁচামাল থেকে প্রাপ্ত ইথানলের মূল্য বৃদ্ধি সহ নিম্নলিখিত প্রস্তাবগুলি অনুমোদিত হয়েছে :
১) সি শ্রেণীর ভারী গুড় থেকে প্রাপ্ত ইথানলের মূল্য লিটার প্রতি ৪৩.৭৫ টাকা থেকে বাড়িয়ে লিটার প্রতি ৪৫.৬৯ টাকা করা হবে।
২) বি শ্রেণী ভারী গুড় থেকে প্রাপ্ত ইথানলের মূল্যে লিটার প্রতি ৫৪.২৭ টাকা থেকে বাড়িয়ে লিটার প্রতি ৫৭.৬১ টাকা করা হবে।
৩) আখের রস/আখ/আখের সিরাপ থেকে প্রাপ্ত ইথানলের মূল্য লিটার প্রতি ৫৯.৪৮ টাকা থেকে বাড়িয়ে লিটার প্রতি ৬২.৬৫ টাকা করা হবে।
৪) এছাড়াও, জিএসটি এবং পরিবহণ মানুষ মেটাতে হবে।তেল বিপণন সংস্থাগুলিকে ন্যায্য পরিবহণ মাশুল স্থির করার পরামর্শ দেওয়া হয়েছে, যাতে দূরবর্তী এলাকায় ইথানল সরবরাহের ক্ষেত্রে কোনও রকম অনুৎসাহ না দেখা দেয়।
৫) রাজ্যের মধ্যে স্থানীয় শিল্পগুলিকে উপযুক্ত সুযোগ-সুবিধা দিতে এবং ঘুর পথে ইথানলের পরিবহণ দূর করতে তেল বিপণন সংস্থাগুলি পরিবহণ খাতে খরচ, ইথানলের প্রাচুর্য্যের মতো বিভিন্ন বিষয় বিবেচনায় রেখে বিভিন্ন উৎস থেকে প্রাপ্ত ইথানলের অগ্রাধিকারের বিষয়টি স্থির করবে। তবে, কোন ধরনের ইথানলে অগ্রাধিকার দেওয়া হবে, তা সংশ্লিষ্ট রাজ্য/কেন্দ্রশাসিত অঞ্চলের ভৌগোলিক এলাকার মধ্যে সীমিত থাকবে। প্রয়োজন-ভিত্তিতে অন্যান্য রাজ্য থেকেও ইথানল আমদানির ব্যাপারে নিকট ও দূরের বিষয়টিকে গুরুত্ব দেওয়া হবে।
মন্ত্রিসভার এই সিদ্ধান্তের ফলে সমস্ত আখ কল লাভবান হবে এবং আরও বেশি সংখ্যক কল ইথানল সরবরাহে উৎসাহিত হবে। ইথানল সরবরাহকারীদের মুনাফা পক্ষান্তরে আখচাষীদের প্রাপ্য বকেয়া মেটাতে সাহায্য করবে।
কেন্দ্রীয় সরকার সারা দেশে ২০১৯ সালের পয়লা এপ্রিল থেকে ইথানল মিশ্রিত পেট্রোল কর্মসূচি রূপায়ণ করে আসছে। কর্মসূচির আওতায় তেল বিপণন সংস্থাগুলি ১০ শতাংশ ইথানল মিশ্রিত পেট্রোল বিক্রি করে থাকে। কেন্দ্রশাসিত আন্দামান নিকোবর এবং লাক্ষাদ্বীপপুঞ্জ বাদে সারা দেশে কর্মসূচিটি কার্যকর হয়েছে। ইথানল মিশ্রিত পেট্রোল কর্মসূচি চালু করার উদ্দেশ্যই হ’ল – বিকল্প ও পরিবেশ-বান্ধব জ্বালানির ব্যবহার বাড়ানো। বিকল্প ও পরিবেশ-বান্ধব জ্বালানির ব্যবহার বাড়লে শক্তি চাহিদা মেটাতে আমদানি-নির্ভরশীলতা কমবে এবং অন্যদিকে কৃষি ক্ষেত্রের বিকাশে সহায়ক হবে।
(CG/BD/SB
রাষ্ট্রপতিরসচিবালয়
২০১৬ ব্যাচের আইএএস আধিকারিকরা রাষ্ট্রপতির সঙ্গে সাক্ষাৎ করলেন
নয়াদিল্লি, ২৭ জুলাই ২০১৮
আজ রাষ্ট্রপতি শ্রী রাম নাথ কোবিন্দের সঙ্গে ২০১৬ ব্যাচের ১৭৬ জন আইএএস আধিকারিক সাক্ষাৎ করেন। এই নবীন আধিকারিকরা বর্তমানে কেন্দ্রীয় সরকারের বিভিন্ন মন্ত্রক ও দপ্তরে সহকারী সচিবের পদে নিযুক্ত রয়েছেন।
রাষ্ট্রপতি ভবনের অনুষ্ঠানে শ্রী কোবিন্দ তাঁর ভাষণে বলেন, আইএএস-এর মতো প্রথমসারির সর্বভারতীয় সেবা সারা দেশকে সমান প্রশাসনিক ব্যবস্থা ও জনজীবনকে একই রকম সংস্কৃতি ও মূল্যবোধের গাথায় বেঁধে রাখে। জেলা ও রাজ্যগুলির রাজধানীতে এই আইএএস আধিকারিকরা জাতীয় ও কেন্দ্রীয় সরকারের কর্মসূচি রূপায়ণের দায়িত্বে থাকবেন। কর্মসূচিগুলিকে কখনও কখনও স্থানীয় পরিস্থিতির চাহিদা অনুযায়ী সাজিয়ে নিতে হয়। এর ফলে, আইএএস আধিকারিকরা কেন্দ্র ও রাজ্য সরকারের মধ্যে গুরুত্বপূর্ণ যোগাযোগ সূত্র হয়ে ওঠেন। আমাদের বৈচিত্র্যময় দেশে সরকারি কাঠামোর প্রতি পদে এই প্রথম সারির সর্বভারতীয় সেবায় রত আধিকারিকদের জ্ঞান, পারদর্শিতা, অভিজ্ঞতা ও উচ্চ পর্যায়ের সততার ধারক ও বাহক হতে হয়।
রাষ্ট্রপতি উল্লেখ করেন যে, সমাগত আধিকারিকরা অনেকেই ২০৪০ দশকে সচিব হিসাবে নিজেদের কর্মজীবন সমাপ্ত করবেন। সেই সময়ে ভারতের ১০০তম স্বাধীনতা দিবসও পালন করা হবে। আজ ভারতের অর্থনীতি ২.৫ ট্রিলিয়ন ডলার ছুঁয়েছে। ২০৪০ দশক নাগাদ দেশে গড় অভ্যন্তরীণ উৎপাদন আরও ৬-৭ গুণ বৃদ্ধি পাবে।
নবীন আধিকারিকদের উদ্দেশে রাষ্ট্রপতি বলেন, আইএএস আধিকারিক হিসাবে তাঁদের দায়িত্ব হবে মানুষ, সরকার ও দেশকে ক্ষমতায়িত করা, যাতে সাধারণ মানুষ একটি বৃহৎ অর্থনীতির সুযোগ ও সমস্যাগুলি একইভাবে সামলাতে পারেন। এর জন্য প্রয়োজন কাজেকর্মে প্রযুক্তির ব্যবহার বৃদ্ধি করা। এছাড়া, সকল বাধাবিঘ্ন অতিক্রম করে সরকারকে বিরামহীনভাবে পরিষেবা প্রদানকারী হয়ে উঠতে হবে। সর্বপরি, কাজকর্মের পদ্ধতিতে আমূল পরিবর্তন ঘটিয়ে প্রশাসনকে মানুষ ও সরকারের মধ্যে সংযোগকারী হয়ে উঠতে হবে।
CG/SC/SB……
(Visitor Counter : 68
পেট্রোলিয়ামওপ্রাকৃতিকগ্যাসমন্ত্রক
পেট্রোলিয়াম ও প্রাকৃতিক গ্যাস মন্ত্রকের ক্যাবিনেট মন্ত্রী হিসেবে আজ দায়িত্ব গ্রহণ করলেন ধর্মেন্দ্র প্রধান
নয়াদিল্লি, ৩১ মে, ২০১৯
শ্রী ধর্মেন্দ্র প্রধান আজ পেট্রোলিয়াম এবং প্রাকৃতিক গ্যাস মন্ত্রকের ক্যাবিনেট মন্ত্রী হিসেবে দায়িত্ব গ্রহণ করলেন। রাষ্ট্রপতি ভবনে গতকাল তাঁকে রাষ্ট্রপতি শ্রী রামনাথ কোবিন্দ পদ এবং মন্ত্রগুপ্তির শপথবাক্য পাঠ করান। এর আগের সরকারে শ্রী প্রধান একই মন্ত্রকের দায়িত্ব সামলেছেন। প্রধানমন্ত্রী শ্রী নরেন্দ্র মোদী তাঁর প্রতি আস্থা জ্ঞাপন করায় তিনি কৃতজ্ঞতা প্রকাশ করেছেন। সাংবাদিকদের সঙ্গে কথা প্রসঙ্গে শ্রী প্রধান জানান, গত পাঁচ বছরে তাঁর মন্ত্রক বিভিন্ন সংস্কারমূলক পদক্ষেপ নিয়েছে। গ্যাস গ্রিড স্থাপন, প্রধানমন্ত্রী উর্জা গঙ্গা প্রকল্প সহ বিভিন্ন কাজে গতি আনার জন্য তাঁর মন্ত্রক সচেষ্ট। জৈব জ্বালানি আরও ব্যবহারের ওপর তাঁর মন্ত্রক জোর দিচ্ছে।
SSS/CB/DM
(Visitor Counter : 70
সংস্কৃতিমন্ত্রক
উদ্বোধনের পর থেকে দুই মাসে ৫০ হাজারের বেশি দর্শক প্রধানমন্ত্রী সংগ্রহালয়ে এসেছেন
নয়াদিল্লি, ২৯ জুন, ২০২২
উদ্বোধনের পর থেকে দুই মাসে দেশ-বিদেশের ৫০ হাজারের বেশি দর্শক দিল্লির প্রধানমন্ত্রী সংগ্রহালয়ে এসেছেন। উল্লেখ করা যেতে পারে চলতি বছরের ২১ এপ্রিল এই সংগ্রহালয়টি সর্বসাধারণের উদ্দেশ্যে খুলে দেওয়া পর অভূতপূর্ব সাড়া মিলেছে।
সংগ্রহালয়টি খুলে দেওয়ার পর থেকে দু’মাসের মধ্যে বহু বিশিষ্ট ব্যক্তি তা ঘুরে দেখেছেন। এদের মধ্যে রয়েছেন রাষ্ট্রপতি শ্রী রামনাথ কোবিন্দ, উপরাষ্ট্রপতি শ্রী এম ভেঙ্কাইয়া নাইডু, ভারতের প্রধান বিচারপতি, লোকসভার অধ্যক্ষ, কেন্দ্রীয় মন্ত্রিসভার একাধিক সদস্য, বিভিন্ন রাজ্যের রাজ্যপাল ও মুখ্যমন্ত্রী, সুপ্রিম কোর্ট ও হাই কোর্টগুলির বিচারপতিগণ এবং কেন্দ্রশাসিত অঞ্চলের উপরাজ্যপাল ও প্রশাসকরা।
সমাজের বিভিন্ন শ্রেণীর ভিন্ন ভিন্ন বয়সের মানুষ এই সংগ্রহালয় ঘুরে দেখেছেন। যুবাদের পাশাপাশি সপরিবারে বহু মানুষ এমনকি পর্যটকরাও সংগ্রহালয়ে এসেছেন। নিজের খুব পছন্দের কোনো প্রধানমন্ত্রীর সঙ্গে ছবি তোলা বা হাঁটা, হেলিকপ্টারে চড়া প্রভৃতি বিষয়ে অভূতপূর্ব আগ্রহ দেখা গেছে। সংগ্রহালয়ের এই উল্লেখযোগ্য বৈশিষ্ট্যগুলি সবার নজর কেড়েছে।
এই সংগ্রহালয় ভারতের প্রত্যেক প্রধানমন্ত্রীর প্রতি শ্রদ্ধার নিদর্শন এবং গত ৭৫ বছরে দেশের উন্নয়নে তাঁদের অবদানের নানা খতিয়ান জনসমক্ষে তুলে ধরা হয়েছে। দর্শকরা এই সংগ্রহালয়ে প্রত্যেক প্রধানমন্ত্রীর জীবন ও কর্মের মাধ্যমে সংসদীয় গণতন্ত্র হিসেবে ভারতের অনন্য যাত্রাপথ সম্পর্কে অবগত হওয়ার সুযোগ পাচ্ছেন। প্রযুক্তি নির্ভর অভিনব ব্যবস্থায় সুসংবদ্ধ উপায়ে স্বাধীনতার পর ভারতের কাহিনী এই সংগ্রহালয়ে তুলে ধরা হয়েছে। সংগ্রহালয়ের অভ্যর্থনা স্থলে ভাসমান জাতীয় প্রতীক বিশেষ জনপ্রিয়তা পেয়েছে। খুব শীঘ্রই এই সংগ্রহালয়ে মহাকাশে ভারতের সফল অভিযানগুলি নিয়ে একটি উচ্চপ্রযুক্তি ক্ষমতা সম্পন্ন আলোক ও ধ্বনি প্রদর্শনীর সূচনা হবে।
PG/BD/NS
(Visitor Counter : 117
কেন্দ্রীয়মন্ত্রিসভা
ভারত ও কুয়েতের মধ্যে অ্যাকাউন্টিং, ফিনান্স ও হিসাব নিকাশ ক্ষেত্রে সমঝোতাপত্র স্বাক্ষরে মন্ত্রিসভার অনুমোদন
নয়াদিল্লি, ২৩ অক্টোবর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকেভারত ও কুয়েতের মধ্যে অ্যাকাউন্টিং, ফিনান্স ও হিসাব নিকাশ সংক্রান্ত্র ক্ষেত্রে সমঝোতাপত্র স্বাক্ষরের প্রস্তাব মঞ্জুর হয়েছে। মন্ত্রিসভার এই সিদ্ধান্তে দুই দেশের মধ্যে সংশ্লিষ্ট ক্ষেত্রগুলিতে দক্ষতা আরও বাড়বে।
ভারতের ইন্সটিটিউট অফ চাটার্ড অ্যাকাউন্ট্যান্স এবং কুয়েত অ্যাকাউন্ট্যান্স অ্যান্ড অডিটরর্স অ্যাসোসিয়েশন সেদেশে কারিগরি সম্মেলন, সেমিনার ও কনফারেন্স আয়োজনে একযোগে কাজ করবে। এরফলে দুই প্রতিষ্ঠানের মধ্যে পেশাদারি দক্ষতায় মানোন্নয়ন ঘটবে। এ ধরণের কর্মসূচি আয়োজনে খরচ উভয় পক্ষই বহন করবে।
কর্পোরেট প্রশাসন, প্রযুক্তিগত গবেষণা ও পরামর্শ, গুনমান নিশ্চিতকরণ, ফরেন্সিক অ্যাকাউন্টিং, ইসলামিক ফাইন্যান্স, পেশাদারি দক্ষতা প্রশিক্ষণ অব্যাহত রাখা সহ পারস্পরিক স্বার্থ সংশ্লিষ্ট ক্ষেত্রে ভারত ও কুয়েতের এই প্রতিষ্ঠান দুটি একযোগে কাজ করবে বলে স্হির হয়েছে। সমঝোতাপত্র অনুযায়ী দুই দেশের প্রতিষ্ঠান দুটি পারস্পরিক সহযোগিতার ক্ষেত্রে ভবিষ্যৎ উন্নয়নের পন্হা-পদ্ধতি নিয়ে আলাপ-আলোচনা করবে। এছাড়াও প্রতিষ্ঠানের নিজস্ব কাজকর্মের মানোন্নয়নেও এই সমঝোতাপত্র গুরুত্বপূর্ণ ভূমিকা নেবে।
দুই প্রতিষ্ঠানই অ্যাকাউন্টিং, ফিনান্স ও হিসাব-নিকাশ ক্ষেত্রে কুয়েতে স্বল্প মেয়াদী পেশাদারি পাঠ্যক্রমের আয়োজন করবে। ভারতীয় প্রতিষ্ঠানটির পক্ষ থেকে কুয়েত সরকারের কর্মী ও সেদেশের নাগরিকদের কারিগরি ক্ষেত্রে প্রশিক্ষণের সুবিধা প্রদান করবে। কুয়েতে বিভিন্ন সংস্হায় যুক্ত ভারতীয় চাটার্ড অ্যাকাউনট্যান্টরা স্হানীয় ব্যবসায়িক সম্প্রদায়কে ফিনান্সিয়াল রিপোর্টিং সংক্রান্ত বিষয়ে সাহায্য করবে। প্রস্তাবিত এই সমঝোতাপত্রটি কুয়েতে ভারতীয় চাটার্ড অ্যাকাউনট্যান্টদের সম্পর্কে এক ইতিবাচক ভাবমূর্তি গড়ে তুলতে সাহায্য করবে বলেও মনে করা হচ্ছে।
CG/BD /NS
(Visitor Counter : 107
আদিবাসীবিষয়কমন্ত্রক
স্বাধীনতার ৭৫ বছর উপলক্ষে 'ট্রাইফেড' ট্রাইবস ইন্ডিয়া ক্যাটালগে আদিবাসীদের তৈরি ৭৫ টি নতুন পণ্য যুক্ত করেছে
নতুন দিল্লি, ১৭ আগস্ট, ২০২১
উল্লেখযোগ্য বিষয় সমূহ-স্বাধীনতার ৭৫ বছর উপলক্ষে দ্যা ট্রাইবেল কো-অপারেটিভ মার্কেটিং ডেভলপমেন্ট ফেডারেশন অফ ইন্ডিয়া  ট্রাইবস ইন্ডিয়া ক্যাটালগে আদিবাসীদের তৈরি ৭৫ টি নতুন পণ্য যুক্ত করেছে।ট্রাইফেড আদিবাসী উৎপাদিত ৭৫ টি পণ্যের জন্য জিওগ্রাফিক্যাল ইন্ডিকেশন  ট্যাগিং এর ব্যবস্থা করেছেমোট ২০ রাজ্যের আদিবাসী উৎপাদিত পণ্যের জিআই ট্যাগিং করা হচ্ছেআদিবাসী সম্প্রদায় উৎপাদিত ৭৫ টি পণ্যের মধ্যে ৩৭ টিই উত্তর-পূর্ব ভারতের আটটি রাজ্যেরআদিবাসী অধ্যুষিত ঝাড়খন্ড ও মধ্যপ্রদেশ থেকে ৭ টি এবং ৬ টি পণ্য জিআই ট্যাগিং এর জন্য চিহ্নিত করা হয়েছে
সারা দেশ জুড়ে স্বাধীনতার ৭৫ বছর উদযাপন করা হচ্ছে। আজাদী কা অমৃত মহোৎসব এর মাধ্যমে বিভিন্ন উদ্যোগ ও কর্মসূচি গ্রহণ করা হয়েছে। আত্মনির্ভর ভারত অভিযানকে উৎসাহ দিতে নেওয়া হয়েছে বিভিন্ন পদক্ষেপ।
আত্মনির্ভর ভারত অভিযানকে সফল করে তুলতে দ্যা ট্রাইবাল কো-অপারেটিভ মার্কেটিং ডেভলপমেন্ট ফেডারেশন অফ ইন্ডিয়া, ট্রাইফেড আদিবাসী সম্প্রদায়ের মানুষের, বিশেষত তাঁদের উৎপাদিত পণ্যের বিপণনের ব্যবস্থা করেছে। ইতিমধ্যেই, ৭৫ টি পণ্যকে ট্রাইবস ইন্ডিয়া ক্যাটালগ-এ অন্তর্ভুক্ত করা হয়েছে। এরমধ্যে ধাতব মূর্তি থেকে শুরু করে, হস্তনির্মিত গহনা, জামা কাপড়, মুখোশ এমনকি জৈব পণ্য যেমন মসলা, প্রক্রিয়াজাত রস, এবং অন্যান্য ভেষজ পাউডার রয়েছে। এর পাশাপাশি ট্রাইফেট ৭৫ টি আদিবাসী শিল্পীদের দ্বারা উৎপাদিত পণ্যকে চিহ্নিত করে জিওগ্রাফিক্যাল ইন্ডিকেশন বা জিআই ট্যাগিং এর ব্যবস্থা করেছে।
বর্তমানে সারা দেশে এই সব পণ্য বিক্রির জন্য ১৯৯ টি বিক্রয় কেন্দ্র স্থাপন করা হয়েছে।
CG/ SB
(Visitor Counter : 166
মৎস্য ও পশু পালন এবং দুগ্ধশিল্প মন্ত্রক
বর্ষ শেষ পর্যালোচনা : পশুপালন ও দুগ্ধ শিল্প দপ্তর
নতুন দিল্লি, ২২শে ডিসেম্বর, ২০২০
১) অ্যানিম্যাল হাসব্যান্ড্রি ইনফ্রাস্ট্রাকচার ডেভলপমেন্ট ফান্ড 
প্রধানমন্ত্রী আত্মনির্ভর ভারত অভিযানের স্টিমুলাস প্যাকেজের অধীনে ১৫,০০০ কোটি টাকার পশুপালন পরিকাঠামো উন্নয়ন তহবিল গঠনের ঘোষণা করেছেন। এএইচআইডিএফ –কে অনুমোদন দেওয়া হয়েছে, ব্যক্তি উদ্যোগপতি, বেসরকারী সংস্থা, এমএসএমই, কৃষি উৎপাদক সংস্থা এবং সেকসন এইটভুক্ত কোম্পানীকে উৎসাহমূলক লগ্নি করার জন্য। সুদে ছাড় দেওয়া হবে ৩ শতাংশ হারে। এ যাবৎ ১৫০ কোটি টাকার প্রকল্প ঋণ মঞ্জুর করেছে ব্যাঙ্কগুলি।
২) নেশান ওয়াইড আর্টিফিসিয়াল ইনসেমিনেশন প্রোগ্রাম  দ্বিতীয় পর্যায়
দেশজুড়ে ৬০০টি জেলায়, জেলা পিছু ২০,০০০ গবাদি পশুর কৃত্রিম নিষেক কর্মসূচী সম্প্রতি সূচনা করেছে সরকার ২০১৯এর সেপ্টেম্বরে। গরুর প্রজাতির উন্নয়নের জন্য ১০০ শতাংশ কেন্দ্রীয় সাহায্যে এটি বৃহত্তম প্রকল্প। প্রথম পর্যায়ে ৭৬ লক্ষ গবাদি পশু এর আওতায় পড়েছে। ৯০ লক্ষ কৃত্রিম নিষেক করা হয়েছে এবং ৩২ লক্ষের বেশি কৃষক উপকৃত হয়েছেন। দ্বিতীয় পর্যায় শুরু হয়েছে ৬০৪টি জেলায়  এপর্যন্ত দ্বিতীয় পর্যায়ে ২ লক্ষ ৬৪ হাজার কৃত্রিম নিষেক হয়েছে, ১ লক্ষ ৭৩ হাজার কৃষক উপকৃত হয়েছেন।
৩) দুগ্ধ উৎপাদন শিল্পের জন্য কার্যকরী মূলধন ঋণের উপর সুদ মকুব
পশুপালন ও দুগ্ধ শিল্প দপ্তর, দুগ্ধ শিল্পের সঙ্গে যুক্ত সমবায় এবং কৃষক উৎপাদক সংস্থাগুলিকে সহায়তা কর্মসূচীতে দুগ্ধ শিল্পের জন্য কার্যকরী মূলধন ঋণের সুদ মকুবের সিদ্ধান্ত নিয়েছে। এপর্যন্ত ১০০.৮৫ কোটি টাকা সুদ মকুব মঞ্জুর করা হয়েছে।
৪) পশুপালন ও দুগ্ধ শিল্পের জন্য কিষাণ ক্রেডিট কার্ড
কিষাণ ক্রেডিট কার্ডের মাধ্যমে পিএম কিষাণ সুবিধা প্রাপকদের ছাড় সহ ঋণ দিতে বিশেষ অভিযান নেওয়া হয়েছে। এই অভিযানে অন্তর্ভুক্ত করা হয়েছে পশুপালন ও দুগ্ধশিল্প কৃষকদের। এর ফলে এই ধরনের কৃষকরা সুলভ সুদের হারে প্রাতিষ্ঠানিক ঋণ পেতে পারেন। আড়াই কোটি কৃষক এর আওতায় আসবেন এবং প্রায় ২ লক্ষ কোটি টাকা ঋণের সুবিধা পাবেন। এপর্যন্ত দুগ্ধশিল্পের কৃষকদের ৫১ লক্ষ ২৩ হাজার আবেদনপত্র জমা পড়েছে মিল্ক ইউনিয়নে এবং ৪১ লক্ষ ৪০ হাজার আবেদনপত্র পাঠিয়ে দেওয়া হয়েছে ব্যাঙ্কগুলিতে।
প্রধানমন্ত্রীরদপ্তর
আসামের মুখ্যমন্ত্রী হিসেবে শ্রী হিমন্ত বিশ্বশর্মা শপথ নেওয়ায় প্রধানমন্ত্রী তাঁকে শুভেচ্ছা জানিয়েছন
নতুন দিল্লি, ১০ মে, ২০২১
আসামের মুখ্যমন্ত্রী হিসেবে শ্রী হিমন্ত বিশ্বশর্মা শপথ নেওয়ায় প্রধানমন্ত্রী শ্রী নরেন্দ্র মোদী তাঁকে শুভেচ্ছা জানিয়েছন।
এক ট্যুইট বার্তায় প্রধানমন্ত্রী বলেছেন :
“হিমন্ত বিশ্ব জী এবং অন্যান্য মন্ত্রীরা যারা আজ শপথ নিয়েছেন তাদের সকলকেই ধন্যবাদ। আমি নিশ্চিত যে এই দলটি আসামের উন্নয়ন যাত্রায় গতি আনবে এবং সাধারণ মানুষের আশা আকাঙ্খা পূরণ করবে।”
শ্রী সর্বানন্দ সোনওয়ালের অবদানের প্রশংসা করেন শ্রী মোদী। ট্যুইটে তিনি জানান :
“আমার মূল্যবান সহকর্মী সর্বানন্দ সোনওয়াল জী গত ৫ বছরে মানুষের সাহায্য এবং উন্নয়নের পক্ষে প্রশাসনিক নেতৃত্ব দিয়েছেন। আসামের অগ্রগতি এবং রাজ্যে দলকে শক্তিশালী করে তোলার ক্ষেত্রে তার অবদান অপরিসীম।”
CG/SS/SKD/
(